《自咏》
宋代·朱广汉

百万人中隐一身，深如勺水在沧溟。独醒自负贤人酒，天阔难寻处士星。

照影自怜湖水碧，高吟赢得蜀山青。城南老树如相问，不枉翻空过洞庭。

作者简介：朱广汉，和州（今安徽和县）道士，曾冒雍孝闻之名走江淮间。宣和初至京师，得幸，徽宗谓其人可及林灵素之半，赐姓名朱广汉（《梁溪漫志》作木广漠）。高宗绍兴中寓会稽之天长观。事见《玉照新志》卷一。今录诗二首。